Наша ж гераіня, як яна гаворыць, выпадкова паступіла ў Інстытут культуры, выпадкова стала працаваць у Цэнтры культуры, выпадкова сустрэлася са сваім будучым мужам Аляксандрам, хаця ўвесь час маладыя людзі жылі ў адным горадзе і, як пасля аказалася, мелі агульных знаёмых. Мужчына віртуозна іграе на гітары, губным гармоніку, спасціг гэту нялёгкую навуку самастойна. Дочкі Яна і Аня вучацца ў 8 і 5 класах СШ № 1. З маленства Алена Міхайлаўна запісвала іх у разнастайныя кружкі, якія працавалі ў Цэнтры культуры. Пазней малыя выказалі жаданне навучыцца іграць на фартэпіяна, і бацькі аддалі іх у музычную школу. Неўзабаве дзяўчаты пачалі выступаць на раённай сцэне.